โบ-จอยซ์ ชวนแดนซ์ คอนเสิร์ต คูลฟาเรนไฮต์ มิวสิค
ตื่นเต้นไม่น้อย สำหรับสองสาวสายแดนซ์ โบ-จอยซ์ แห่งวง ไทรอัมพ์ส คิงดอม ล่าสุดเตรียมความพร้อมเพื่อมาพบกับแฟนๆ ชนิดแดนซ์กันไม่ให้พัก กับคอนเสิร์ตแห่งปี COOLfahrenheit Music Fest #Once upon A Teen2 กาลครั้งหนึ่ง มันส์ยกกำลัง 2 (คูลฟาเรนไฮต์ มิวสิค เฟส # วันซ์ อัพออน อะทีน 2 กาลครั้งหนึ่งมันส์ยกกำลัง 2) ซึ่ง สถานีเพลง คูลฟาเรนไฮต์ ได้จัดขึ้นเพื่อฉลองปีใหม่ให้แฟนๆได้สนุกกันตั้งแต่ต้นปีเลยทีเดียว โบ-จอยซ์ เผยว่า ดีใจมากค่ะ ที่ได้กลับมาพบกับแฟนเพลงอีกครั้งในคอนเสิร์ตคูลฟาเรนไฮต์ มิวสิค เฟสฯ งานนี้บอกเลยว่าใครที่เป็นแฟนคลับสายแดนซ์ของเรา 2 คน ไม่มีผิดหวัง เพราะเราเตรียมความพร้อมทั้งซ้อมร้อง ซ้อมเต้นกันเต็มที่ ดนตรีก็สนุกมากขึ้นกว่าเดิม รับรองว่าทุกคนจะได้เต้นกระจายชนิดสายเดี่ยวหลุดแน่นอน (หัวเราะ) นอกจากจะมีพวกเราแล้ว ยังมีศิลปินขวัญใจสายฮิป สายโดดไม่ว่าจะเป็นแร็พเตอร์, แดน-บีม, บุดดาเบลส และโมเดิร์นด็อก บอกได้คำเดียวว่าห้ามพลาด ใครที่มีบัตรคอนเสิร์ตเตรียมตัวให้พร้อม แล้วมาเจอกัน วันเสาร์ที่ 20 มกราคม 2561 ณ สนามเด็กเต้น โอเชี่ยน มารีน่า ยอร์ช คลับ พัทยานะคะ.
ตื่นเต้นไม่น้อย สำหรับสองสาวสายแดนซ์ โบ-จอยซ์ แห่งวง ไทรอัมพ์ส คิงดอม ล่าสุดเตรียมความพร้อมเพื่อมาพบกับแฟนๆชนิดแดนซ์กันไม่ให้พัก กับคอนเสิร์ตแห่งปี COOLfahrenheit Music Fest #Once upon A Teen2 กาลครั้งหนึ่ง มันส์ยกกำลัง 2
โบ จอยซ์,ไทรอัมพ์ส คิงดอม,คูลฟาเรนไฮต์,คอนเสิร์ต